***A szakdolgozati témák elfogadásának menete***

***( A PTE 2014. július 1-től hatályos TVSZ-e alapján készült a Szociológia Tanszék belső szabályzata, amely csak az újonnan szakdolgozati témát választó hallgatókra érvényes, a folyamatot már korábban megkezdő hallgatók esetében – bizonytalanság esetén – csupán útmutatóként szolgál.)***

1. A hallgató a kiírt átfogó témák közül választ (TVSZ 59.§ (4) bek.)BA és MA nappali és levelező szakon egyaránt. A témaválasztás egyben a konzulens oktató választását is kijelöli. Az egyetemi TVSZ egyetemi tanársegéd konzulensként történő kiválasztását a szakfelelős véleményéhez és dékáni engedélyhez köti. A BA szakokon a megengedő gyakorlat az általános, mester szakon csak akkor, ha a választott téma és a kolléga szakmai felkészültsége ezt indokolja.
2. Kivételes esetben – ha a téma fontossága és a hallgató felkészültsége indokolja – külső konzulens is választható (TVSZ 59.§ (5)) dékáni engedéllyel. A 3. pontban rögzítetteket ebben az esetben is be kell tartani, és külön lapon mellékelni a külső szakember nyilatkozatát arról, hogy vállalja a jelölt témavezetését.
3. A hallgató a kiválasztott oktatóval történő egyeztetés – amely a témakör leszűkítésére, pontosítására vonatkozik – után **egy gépelt oldal terjedelemben elkészíti a témavázlatot,** amelyet a témavezetőhöz és a **szakfelelőshöz** egyaránt benyújt.

A témavázlatnak tartalmaznia kell:

* A választott téma rövid megfogalmazását (kb. öt mondat)
* A témaválasztás indoklását
* A téma kutatásához választott módszerek megjelölését
* Az elméleti irányt (pl. ifjúságszociológián belül, a választott korcsoportot milyen vonatkozásban vizsgálja: politikai attitűdjeit, szociális helyzetét, értékrendjét, vagy a deviancia egészségügyi, szociálpolitikai, jogszabályi aspektusait stb.)
* Fel kell sorolnia öt, a témához kapcsolódó szakirodalmat, pontos leírással (szerző, cím, kiadó, kiadás helye, éve). A felsorolt öt szakirodalom – lehetőség szerint – ne csupán a témavezető oktató publikációiból álljon.
* Az oktató támogató aláírása

**A témavázlat benyújtásának** **határideje: szeptember utolsó munkanapja**. A benyújtás elektronikusan és nyomtatott formában történik.

Szakfelelősök:

Szociológia BA : Gáspár Gabriella

Társadalmi Tanulmányok BA: Spéder Zsolt vagy Gáspár Gabriella

Szociológia Master: Kupa László

A témát a szakfelelős hagyja jóvá (TVSZ 59.§ (6). A szakfelelősök akadályoztatása esetén Gáspár Gabriella tanszékvezető bírálja el a témavázlatok megfelelőségét, a választott konzulens bevonásával.

**Az elbírálás határideje: október 15.** Az elbírálás eredményéről a hallgató elektronikusan értesítést kap, az esetleges hibák kiküszöbölésére további két hét áll rendelkezésére. Ha a témaválasztás bármely okból nem elfogadható, az eljárás újrakezdődik, de november első hetének végéig le kell zárni a folyamatot.

1. A téma elfogadása után a hallgató megkezdi az oktatóval a **konzultációt**, amelynek legalább három alkalommal meg kell történnie egy félév során. (Ennek menetét ld. külön dokumentumban!)
2. Amennyiben az elfogadott témától a hallgató el kíván térni a későbbiek során, ebbéli szándékát előzetesen és indoklással jeleznie kell a konzulensnek, majd a szakfelelősnek. Nem számít a témától való eltérésnek a dolgozat súlypontjának áthelyezése, ha a konzulens oktató nem tekinti annak.
3. A témabejelentő lapon minden esetben szerepelnie kell a téma megjelölésének, csak ezután írja alá a szakfelelős, vagy helyette a tanszékvezető.